รถที่มาแวะซื้อของในตลาดนัด ยังมีการจอดบนถนน กินช่องทางการจราจรอยู่เสมอ แม้จะเคยแจ้งเรื่องมาก่อนหน้านี้ และเจ้าหน้าที่ตำรวจผู้ใหญ่ลงพื้นที่ตรวจสอบด้วยตัวเองด้วยแล้ว ( ขอบพระคุณเป็นอย่างสูงค่ะ) ปัจจุบันยังเห็นพฤติกรรมการจอดรถแบบเดิมๆ จอดบนช่องทางการจราจร ทั้งที่มีประชาชนจำเป็นต้องใช้เพื่อกลับรถใต้สะพาน มีการฝ่าฝืนป้ายสัญลักษณ์ห้ามจอด (แล้วเขาก็ถอยเข้า-ออกกัน โดยจะทำให้รถที่มาทางตรงปกติ เกิดอุบัติเหตุหลายต่อหลายครั้ง) 

หากท่านได้ลงพื้นที่สังเกตุการณ์ ท่านจะเห็นว่า
...การเอากรวยจราจรสีส้มมากั้น ไม่ได้ช่วยเรื่องห้ามจอดรถ แต่เป็นการอำนวยความสะดวกให้รถที่กำลังจอดผิดกฎหมายสะดวกยิ่งขึ้นโดยมีเจ้าหน้าที่อปพร.คอยดูแลอำนวยความสะดวกให้อย่างดี 

ท่านอาจจะหลงลืมประเด็นที่เป็นปัญหาไป ว่า...
"ปัญหาคือ การจอดรถในที่ห้ามจอด ซึ่งยังเป็นจุดคับขันด้วย" การแก้คือท่านต้องห้ามจอดรถในลักษณะนี้ ไม่ใช่การนำกรวยสีส้ม วางตั้งบนถนนที่เป็นช่องทางการจราจร กินพื้นที่ถนนมากไปกว่าเดิมด้วยซ้ำ